ইতি চিত্রা
ইতি চিত্রা ২০২৩ সালের একটি বাংলা ভাষার বাংলাদেশী রোমান্টিক চলচ্চিত্র। এটি রাইসুল ইসলাম অনিক পরিচালিত প্রথম চলচ্চিত্র। এর মাধ্যমে নতুন দুই নায়ক-নায়িকা রাকিব হোসেন ইভন ও জান্নাতুল ফেরদৌস ঋতু ঢালিউডে অভিষেক করেন। সত্য ঘটনা অবলম্বনে নব্বইয়ের দশকে মফস্বলের কলেজ পড়ুয়া একজোড়া তরুণ-তরুণীর প্রেমের গল্প চিত্রায়িত হয়েছে। অভি কথা চিত্রের পরিবেশনায় সিনেমাটি প্রযোজনা করেছে উইনার ফিল্মস ও সঙ্গী প্রডাকশনস। এটি ২০শে অক্টোবর প্রেক্ষাগৃহে মুক্তি পায়।